**Құдайдан көңіліңіз қалған кезде**

**екіншісі**

***«Сенің Рухыңнан мен қайда қашпақпын?***

***Көз алдыңнан қайда жасырынбақпын?***

***8Көкке көтерілсем, сол орындасың,***

***Тұңғиыққа түссем де, Сен сондасың.***

***9Таң шапағына қалықтап ұшсам да,***

***Не теңіздің ар жағына қонсам да,***

***10Сол жерде де мені қолың жетелеп,***

***Құдіретті қолың ұстайды демеп.»***

***(Забур 138:7-10)***

 Екіншіден, Құдайдан қашуға тырысу құр бекер екенін түсінуіңіз керек. Одан қашу Жүністің мәселесін шешкен жоқ, сіздікін де шешпейді. Дәуіт: «Сенің Рухыңнан мен қайда қашпақпын? Көз алдыңнан қайда жасырынбақпын? 8Көкке көтерілсем, сол орындасың, Тұңғиыққа түссем де, Сен сондасың. 9Таң шапағына қалықтап ұшсам да, Не теңіздің ар жағына қонсам да, 10Сол жерде де мені қолың жетелеп, Құдіретті қолың ұстайды демеп» деп айтқан еді (Забур 138:7-10). Қанша қашсаңыз да, қанша жасырыңсаңыз да Құдайдан құтылу мүмкін емес. Жүністің Құдайдың сүйіспеншілігінен құтылу әрекеті тек үлкен ыңғайсыздық пен мазасыздыққа әкелді. Құдайды елемеу немесе Оған қарсы шығу ешқашан да Оның сіздің өміріңізге деген ниетін, мақсатын, еркін жоққа шығармайды.

 Айтқым келген тағы бір ой бар. Иемізге қарсы шығу тек Көктегі Әкемізден келетін рақым мен бата ағынының үзілуіне әкеледі. Бұл сіздің өміріңізді байытуға арналған «жаңбыр» кезінде, сол жаңбырды сізге жолатпайтын қолшатыр сияқты.

Мен бұрын соңды ешқашанда құдықтың түбінде болып көрмесем де, терең құдықтың түбінен жоғары қарасаңыз, төбедегі жұлдыздар жарқырап, әдемі болып көрінеді деп естіген едім. Егер біз барлық жағдайды толығымен Құдайдың тұрғысынан көре алғанда, түсінбеушілікпен Одан бет бұрып, қашуға тырысудың орнына, керісінше Оның құшағына қарай жүгірер едік.